
24-TA-1600: Rīkojuma projekts (Vispārīgais)
Par valsts līdzdalības saglabāšanu valsts sabiedrībā ar ierobežotu atbildību "Nacionālais rehabilitācijas centrs "Vaivari"" un vispārējo stratēģisko mērķi
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
2. Noteikt valsts sabiedrības ar ierobežotu atbildību "Nacionālais rehabilitācijas centrs "Vaivari"" mērķi – saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu un tehnisko palīglīdzekļu pakalpojumu sniegšanu Latvijas iedzīvotājiem, tai skaitā bērniem, vienlaikus nodrošinot klīnisko bāzi ārstniecības personu izglītībai un veicinot zinātnes un pētniecības attīstību.

 
	Priekšlikums (TM - 14.02.2025.)
Vēršam uzmanību, ka Ministru kabineta rīkojumos lietotajiem terminiem ir jāatbilst attiecīgās nozares normatīvajos aktos lietotajiem terminiem.
Tādējādi aicinām precizēt Ministru kabineta rīkojuma projekta "Par valsts līdzdalības saglabāšanu valsts sabiedrībā ar ierobežotu atbildību “Nacionālais rehabilitācijas centrs "Vaivari""" (turpmāk - projekts) 2.punktu atbilstoši Publiskas personas kapitāla daļu un kapitālsabiedrību pārvaldības likuma 7.panta otrās daļas 2.punktā lietotajai terminoloģijai, proti, norādot precīzu terminu "vispārējais stratēģiskais mērķis".
Piedāvātā redakcija
-
	Ņemts vērā
Rīkojuma projekta 2.punkts precizēts atbilstoši Tieslietu ministrijas norādei.
	2. Noteikt, ka valsts sabiedrības ar ierobežotu atbildību "Nacionālais rehabilitācijas centrs "Vaivari""  vispārējais stratēģiskais mērķis ir -  saglabāt, uzlabot un atjaunot iedzīvotāju veselību, nodrošinot kompleksu multidisciplināru rehabilitācijas pakalpojumu un tehnisko palīglīdzekļu pakalpojumu sniegšanu Latvijas iedzīvotājiem, tai skaitā bērniem, vienlaikus nodrošinot klīnisko bāzi ārstniecības personu izglītībai un veicinot zinātnes un pētniecības attīstību.

 

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LM - 25.06.2025.)
Lūdzam papildināt ar informāciju par šādiem politikas plānošanas dokumentiem: Plāns ilgtermiņa aprūpes pakalpojumu pieejamības un attīstības veicināšanai 2024. – 2029. gadam un Sociālo pakalpojumu pilnveidošanas un attīstības plāns 2025.-2027. gadam (25-TA-415).
 
Piedāvātā redakcija
-
	Ņemts vērā
Rīkojuma projekta anotācija papildināta ar sekojošiem politikas plānošanas dokumentiem:
Plāns ilgtermiņa aprūpes pakalpojumu pieejamības un attīstības veicināšanai 2024. – 2029. gadam (apstiprināts ar Ministru kabineta 2024. gada 29. oktobra rīkojumu Nr. 906).
Sociālo pakalpojumu pilnveidošanas un attīstības plāns 2025.-2027. gadam (25-TA-415).
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 14.02.2025.)
Norādām, ka Valsts pārvaldes iekārtas likuma 88.pants nosaka, ka lēmums par līdzdalības pārvērtēšanu jāpieņem tādā pašā kārtībā, kāda paredzēta publiskas personas kapitālsabiedrības dibināšanai. Tas nozīmē, ka lēmumā par līdzdalības pārvērtēšanu publiska persona veic paredzētās rīcības izvērtējumu, ietverot ne vien ekonomisko izvērtējumu, lai pamatotu, ka citādā veidā nav iespējams efektīvi sasniegt šā panta pirmajā daļā noteiktos mērķus, bet ietverot arī informāciju par konsultēšanos ar komersantus pārstāvošām biedrībām vai nodibinājumiem un izpildot pienākumu konsultēties ar kompetentajām institūcijām konkurences aizsardzības jomā, kā to paredz Valsts pārvaldes iekārtas likuma 88.panta otrā daļa. Līdz ar to, ievērojot anotācijā norādīto informāciju par projekta saskaņošanu ar Konkurences padomi un Veselības aprūpes darba devēju asociāciju, aicinām to ievērot un saņemt attiecīgo saskaņojumu pirms projekta tālākas virzīšanas izskatīšanai Ministru kabinetā.
Piedāvātā redakcija
-
	Ņemts vērā
Turpmākajā līdzdalības pārvērtēšanas procesā Tieslietu ministrijas lūgums tiks ņemts vērā.
	1.3. Pašreizējā situācija, problēmas un risinājumi



